Julkaistu 10.7.2017 klo 08.00
Sykemittarista on tullut koko kansan tuote.Tänä päivänä kenellä tahansa voi olla ranteessa yhtä korkeatasoinen valmentaja kuin kilpaurheilijalla. Polarin Smart Coaching Manager, Ville Uronen kertoo, miten sykemittarista ja aktiivisuusmittarista saa parhaan hyödyn arjessa ja treeneissä.
Kokonaisvaltaiseen hyvinvointiin ja jaksamiseen kiinnitetään entistä enemmän huomiota. Olemmekin saaneet jo pitkään kuulla istumisen haitoista tai laadukkaan unen merkityksestä. Meitä muistutetaan harjoittelemaan riittävästi, mutta samassa lauseessa varoitetaan ylikunnosta ja loppuun palamisesta. Kultaisen keskitien löytäminen kaiken kiiren keskellä on vaikeaa ja terveellisistä valinnoista on haasteellista muodostaa jatkuva ja kokonaisvaltainen elämäntapa.
Treenimotivaatio tuntuu kulkevan kvartaalirytmissä; syksyllä karistetaan kesäkiloja pois, joulun jälkeen toteutetaan uudenvuodenlupauksia paremmasta elämästä, keväällä pyritään rantakuntoon ja kesälomalla ollaan aktiivisia, koska siihen on vihdoin aikaa.
Mittari on lahjomaton kumppani oman arjen seuraamiseen. Aivan kuten liike-elämässäkin, vain mitatun datan avulla voidaan tehdä analyysejä ja johtopäätöksiä ja sitä kautta muutoksia. Polarin tuotteiden ehdoton etu onkin niiden tuottaman datan luotettavuus. Tuotteitamme käytetään vuosittain sadoissa tieteellisissä tutkimuksissa ympäri maailmaa, ja kaikki ominaisuudet, joita tuomme laitteisiimme, perustuvat tieteeseen ja tutkimukseen.
Polar Electron juuret ovat syvällä huippu-urheilussa. Jo 40 vuoden ajan olemme tehneet sykemittareita ja niihin liittyviä ohjelmistoja ja palveluja huippu-urheilijoille ja ammattilaisille. Sykemittarit eivät kuitenkaan ole enää pitkään aikaan olleet vain urheilijoiden etuoikeus, vaan huippuunsa kehitetyt ominaisuudet toimivat erinomaisesti myös arjen seurannassa.
Mitä kaikkea nykyisillä sykemittareilla tai sporttikelloilla sitten voi tehdä?
Näiden viiden vinkin avulla saat Polar-sykemittarista parhaan hyödyn niin arkeen kuin treeniin:
1. Aktiivisuuden mittaaminen ja passiivisuusilmoitukset
Kaikissa nykyisissä Polarin tuotteissa on 24/7 aktiivisuudenmittaus. Jokainen käyttäjä saa henkilökohtaisiin taustatietoihin perustuvan päivittäisen aktiivisuustavoitteen ja sen toteutumista on helppo seurata mittarin näytöltä. Käyttäjä oppii tekemään pieniä aktiivisuutta lisääviä valintoja pitkin päivää, ja juuri näillä pienillä valinnoilla on yllättävän suuri merkitys päivittäisessä kokonaisenergiankulutuksessa. Pitkän aikavälin tietoja on helppo seurata puhelimen Flow-sovelluksesta tai tietokoneella Flow-verkkopalvelusta. Mittari auttaa myös konkreettisesti olemaan aktiivisempi; jos olet istunut paikoillasi 55 minuuttia, mittari värähtää ranteessasi ja kehottaa liikkeelle. Kaikkiaan mittarit, puhelinsovellukset ja verkkopalvelu ovat suunniteltu auttamaan ihmisiä olemaan aktiivisempia ja saavuttamaan tavoitteensa.
2. Mittarin älykello-ominaisuudet
Työpäivän aikana moni joutuu pitämään puhelinta äänettömällä. Sykemittarin tarjoamat älykkäät ilmoitukset auttavat olemaan jatkuvasti tavoitettavissa muita häritsemättä, ja käyttäjä voi itse valita näkeekö hän mittarin näytöllä saapuvat puhelut, kalenteri-ilmoitukset ja viestit.
3. Älykkäämpi harjoittelu
Jokaisesta Polarin tuotteesta löytyy useita, pitkäaikaisen tutkimustyön tuloksena kehitettyjä Smart Coaching -ominaisuuksia, jotka opastavat käyttäjää treenaamaan älykkäämmin. Mittari kertoo treenin aikana ja sen jälkeen harjoituksen vaikutuksista. Eri sykealueilla liikkuminen kehittää kunnon eri osa-alueita, ja mittarista on helppo seurata, millä sykealueella ollaan. Juoksija saa GPS-mittarin avulla tarkat tiedot myös vauhdista ja matkasta, ja juoksuindeksi antaa palautetta juoksun kehittymisestä. Paljon harjoittelevan kannattaa valita sellainen mittari, joka mahdollistaa harjoituskuormituksen ja palautumisen tilan seurannan Flow-verkkopalvelussa.
4. 24/7 sykkeenmittaus ja unen mittaus
Keväällä markkinoille tulleessa Polar A370 -mittarissa on kokonaan uusi 24/7 sykkeen seuranta. Mittari käynnistää automaattisesti rannesykkeen mittauksen vähintään viiden minuutin välein ja tallentaa vuorokauden korkeimman ja matalimman sykkeen. Polar A370 mittarissa on myös uusi, entistä monipuolisempi ja tarkempi Sleep Plus™ -unianalyysi. Mittari tunnistaa automaattisesti nukahtamishetken ja mittaa nukkuessa unen kestoa, keskeytyksiä, yhtäjaksoisuutta ja muita tärkeitä nukkumiseen liittyviä tietoja. Käyttäjä voi myös itse pisteyttää unensa laadun ja verrata sitä mittarin antamiin arvoihin.
5. Polar-juoksuohjelmat
Huippuammattilaisten suunnitteleman harjoitusohjelman avulla harjoittelusta tulee laadukkaampaa, ja juoksu kulkee entistä paremmin. Flow-verkkopalvelusta voi ladata ilmaiseksi henkilökohtaisesti räätälöidyn ja oman tavoitteen mukaisen (5km, 10km, puolimaraton, maraton) harjoitusohjelman. Polar-juoksuohjelmat ovat saatavilla kaikkiin Flow-yhteensopiviin Polar-laitteisiin. Parhaan hyödyn ohjelmista saa laitteilla, joissa on integroitu GPS. Kevyt ja helppokäyttöinen Polar M200 on hyvä perusmittari ja Polar M430 puolestaan sopii erinomaisesti juoksijalle, joka kaipaa vielä monipuolisempaa dataa juoksuharjoituksistaan. Molemmissa mittareissa on kätevä rannesykkeenmittaus, joka sopii erityisen hyvin juoksuharjoitteluun.
Vertaa täältä, mikä Polar-sykemittari sopii parhaiten juuri sinulle.
Uudessa Polar A370:ssäon ympärivuorokautinen sykkeen seuranta ja edistyksellinen Sleep Plus -unianalyysi.